### Beslutninger:

Udvalget kunne tiltræde indstillingen med følgende bemærkninger:

For rammeområderne (CY) nord for [adresse] præciseres bestemmelserne omkring etageantal således: Fra max. 4 etager til 4 etager, forstået som 3 etager med en udnyttet tagetage. Bestemmelsen omkring mulighed for at øge etageantallet fjernes.

For rammeområderne (CY) syd for [adresse] præciseres bestemmelserne omkring etageantal således: Fra max. 3 etager til 3 etager, forstået som 2 etager med en udnyttet tagetage. Bestemmelsen omkring mulighed for at øge etageantallet fastholdes. Højde og dybde på bebyggelse kan forøges, etageantallet kan forøges med en ekstra etage, hvis det på en overbevisende måde er illustreret og dokumenteret, at bebyggelsen er godt tilpasset områdets særlige karakter, og ikke forringer helhedsindtrykket af gadeforløb eller gårdrum.

Udvalget henstiller desuden til, at forvaltningen fortsætter dialogen med Åby-Åbyhøj Fællesråd vedrørende de fremtidige mobilitetsløsninger.

Endelig beder udvalget forvaltningen om at undersøge muligheden for at plante de resterende vejtræer inden for eksisterende budget.

Connie Olsen var forhindret i at deltage i udvalgets behandling af sagen.

###

Endelig vedtagelse af forslag til helhedsplan for byudvikling i centerområdet langs [adresse] samt tillæg nr. 118 til Kommuneplan 2017.

### Resume

Forslaget til helhedsplanen gælder for det område der er udpeget som fortætningspunkt langs [adresse].

Baggrunden for helhedsplanen er blandt andet udpegningen af centerområdet og dets nærkvarterer som for-tætningspunkt i Kommuneplan 2017. Derudover har der været et ønske fra [adresse] om en revitalisering og styrkelse af centerområdet.

Helhedsplanen er en såkaldt fysisk helhedsplan, der sætter retningen for fremtidig byudvikling i et allerede udbygget område.

Målet med helhedsplanlægningen er også et kommune-plantillæg med mere retvisende bestemmelser for center-området. Det er målet, at de mere detaljerede bestemmelser i tillægget kan være medvirkende til at skabe en større klarhed over hvordan kvarteret gradvist kan udvikles.

Helhedsplanen vil blive en del af Kommuneplanens hovedstruktur efter byrådets vedtagelse. Herudover vil kommuneplantillægget erstatte kommuneplanens eksisterende rammer for de aktuelle områder.

Helhedsplanen og Kommuneplantillægget for centerområdet langs [adresse] har været i offentlig høring i perioden 11. februar til 8. april 2022. Der fremkom 4 bemærkninger til planforslagene. Enkelte bemærkninger giver anledning til ændringer i helhedsplanen og kommuneplantillægget. Ændringerne fremgår af indstillingens punkt 5.6 og 5.7.

### Beslutningspunkter

Det indstilles:

At 1) forslag til Helhedsplan for byudvikling i centerområdet langs [adresse], vedtages endeligt med de ændringer der fremgår af indstillingens afsnit 5.6, 5.7 og bilag 4,

At 2) forslag til Tillæg nr. 118 til Kommuneplan 2017 vedtages endeligt med de ændringer der fremgår af indstillingens afsnit 5.6, 5.7 og bilag 4,

At 3) bemærkninger fra den offentlige høring besvares som det fremgår af indstillingens afsnit 5.6 og bilag 3.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 05-09-2022

Frede Eriksen:

Fremsendes til [adresse] med bemærkning, at Magistraten i mødet den 5. september 2022 anbefaler, at byrådet tiltræder Magistratsafdelingen for Teknik og Miljøs indstilling af 15. august 2022. André Møller og Ronni Mikkelsen tog forbehold.

Udvalg: [adresse]

Dato: 14-09-2022

Frede Eriksen:

Fremsendes til Teknisk Udvalg til behandling i henhold til beslutning i byrådets møde den 14. september 2022.